**Ministru kabineta rīkojuma projekta “Par nekustamā īpašuma Stopiņu novadā pārņemšanu valsts īpašumā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks (500 zīmes bez atstarpēm) | | Ministru kabineta rīkojuma projekta “Par nekustamā īpašuma Stopiņu novadā pārņemšanu valsts īpašumā”mērķis ir nodrošināt Aizsardzības ministrijas valsts pārvaldes iestādes funkciju īstenošanu, kura risinājums ir pārņemt bez atlīdzības valsts īpašumā un nododot Aizsardzības ministrijas valdījumā nekustamo īpašumu “Zaļā zona pie Bataljona” Stopiņu novadā.Rīkojuma projekts stāsies spēkā ar tā parakstīšanas brīdi. |
| **I. Tiesību akta projekta izstrādes nepieciešamība** | | |
| 1.Pamatojums | Deklarācijas par Māra Kučinska vadītā Ministru kabineta iecerēto darbību 77.  punkts.  Nacionālo bruņoto spēku attīstības plāns 2016.–2028. gadam, kas apstiprināts ar Ministru kabineta 2016. gada 29. novembra rīkojumu Nr. 736.  Publiskas personas mantas atsavināšanas likuma 42. panta otrā daļa un 43. pants.  Likuma “Par nekustamā īpašuma ierakstīšanu zemesgrāmatās” 37. pants. | |
| 2.Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Aizsardzības ministrija ir sagatavojusi Ministru kabineta rīkojuma projektu “Par nekustamā īpašuma Stopiņu novadā pārņemšanu valsts īpašumā”, kura mērķis ir nodrošināt Aizsardzības ministrijas valsts pārvaldes iestādes funkciju īstenošanu, pārņemot bez atlīdzības valsts īpašumā un nododot Aizsardzības ministrijas valdījumā nekustamo īpašumu “Zaļā zona pie Bataljona” Stopiņu novadā (nekustamā īpašuma kadastra Nr. 8096 003 1370).  Valstij Aizsardzības ministrijas personā nepieciešams nekustamais īpašums “Zaļā zona pie Bataljona” Stopiņu novadā, lai īstenotu Deklarācijas par Māra Kučinska vadītā Ministru kabineta iecerēto darbību 77. punktā noteiktās valsts aizsardzības prioritātes – stiprināt Zemessardzes kapacitāti un lomu valsts aizsardzībā, attīstot tās kaujas un reaģēšanas spējas, modernizējot Zemessardzes ekipējumu.  Lai plānotu Nacionālo bruņoto spēku vidēja termiņa un ilgtermiņa spēju attīstību, tajā skaitā infrastruktūru, personālu, finanses un materiāltehnisko nodrošinājumu, saskaņā ar Ministru kabineta noteikumu Nr. 236 “Aizsardzības ministrijas nolikums” 4.4.1apakšpunktu Aizsardzības ministrija 2016. gada 15. februārī vērsās pie Stopiņu novada pašvaldības ar lūgumu nodot bez atlīdzības valsts īpašumā Aizsardzības ministrijas valdījumā nekustamo īpašumu “Zaļā zona pie Bataljona” valsts aizsardzības uzdevumu īstenošanai.  Pamatojoties uz likuma “Par pašvaldībām” 21. panta pirmās daļas 17. punktu, Publiskas personas mantas atsavināšanas likuma 42. panta otro daļu un 43. pantu, Stopiņu novada pašvaldība ir pieņēmusi lēmumu nodot bez atlīdzības valsts īpašumā Aizsardzības ministrijas valdījumā nekustamo īpašumu “Zaļā zona pie Bataljona” valsts aizsardzības uzdevumu īstenošanai.  Nekustamais īpašums “Zaļā zona pie Bataljona” Stopiņu novadā ir piemērots militārajām vajadzībām, tas robežojas ar valsts īpašumā Aizsardzības ministrijas valdījumā esošu nekustamo īpašumu “Bataljons” (nekustamā īpašuma kadastra Nr. 8096 003 0457), kurā izvietots Zemessardzes bataljons. Attīstot un paplašinot jau esošo Zemessardzes bataljonu, nekustamajā īpašumā “Zaļā zona pie Bataljona” plānots pilnveidot militārās bāzes infrastruktūru un ierīkot tehniskās apkopes centru.  Nekustamais īpašums “Zaļā zona pie Bataljona” Stopiņu novadā (nekustamā īpašuma kadastra Nr.8096 003 1370) sastāv no zemes vienības (zemes vienības kadastra apzīmējums 8096 003 1279) 9,41 ha platībā, un Stopiņu novada pašvaldības īpašuma tiesības ir nostiprinātas Stopiņu novada zemesgrāmatas nodalījumā Nr. 100000576608.  Saskaņā ar Nekustamā īpašuma valsts kadastra informācijas sistēmas (NĪVKIS) datiem nekustamā īpašuma “Zaļā zona pie Bataljona” sastāvā esošajai zemes vienībai noteikts lietošanas mērķis – valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve.  Saskaņā ar NĪVKIS datiem zemes vienībai (zemes vienības kadastra apzīmējums 8096 003 1279) noteikti šādi apgrūtinājumi:   * ekspluatācijas aizsargjoslas teritorija gar gāzesvadu ar spiedienu no 0,4 līdz 1,6 megapaskāliem; * ekspluatācijas aizsargjoslas teritorija ap citu ģeodēziskā tīkla punktu; * ekspluatācijas aizsargjoslas teritorija ap valsts aizsardzības objektu; * ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem.   Minētā nekustamā īpašuma sastāvā esošā zemes vienība ir iekļauta Latvijas Piesārņoto un potenciāli piesārņoto vietu reģistrā ar reģistrācijas Nr. 80968/172.  Ņemot vērā minētā nekustamā īpašuma pārņemšanas lietderību valsts aizsardzības uzdevumu izpildei un normatīvajos aktos noteikto kārtību, nekustamais īpašums tiks ierakstīts zemesgrāmatā uz valsts vārda Aizsardzības ministrijas personā.  Uz nekustamā īpašuma sastāvā esošās zemes vienības atrodas divas būves: pagrabs (būves kadastra apzīmējums 8096 003 1279 001) un bijusī degvielas noliktava (būves kadastra apzīmējums 8096 003 1279 002). Būvju īpašuma tiesības nav nostiprinātas zemesgrāmatā. Pagrabs (būves kadastra apzīmējums 8096 003 1279 001) daļēji izvietots uz Rīgas pilsētas meža fonda nekustamā īpašuma (nekustamā īpašuma kadastra Nr. 8096 003 0409) sastāvā esošas zemes vienības (zemes vienības kadastra apzīmējums 8096 003 0413). Īpašuma tiesības uz Rīgas pilsētas meža fonda nekustamo īpašumu (nekustamā īpašuma kadastra Nr. 8096 003 0409) ir nostiprinātas Stopiņu novada zemesgrāmatas nodalījumā Nr. 706 sabiedrībai ar ierobežotu atbildību “Rīgas meži”.  Būves (būvju kadastra apzīmējumi: 8096 003 1279 001, 8096 003 1279 002) nav uzņemtas sabiedrības ar ierobežotu atbildību “Rīgas meži” vai Stopiņu novada pašvaldības grāmatvedības bilancē.  Pamatojoties uz Latvijas Republikas Ministru Padomes Militāro objektu pārņemšanas komisijas 1992. gada 14. maija sēdes protokolu Nr. 14, Rīgas rajona padome saskaņā ar 1995. gada 23. maija nekustamā īpašuma valdījuma līgumu Nr. 56 ir nodevusi Rīgas apriņķa Zemessardzes pulka 19. bataljona pārvaldīšanā ēkas, būves un komunikācijas, kas Rīgas rajona padomes pārziņā pārņemtas no bijušās PSRS Aizsardzības ministrijas karaspēka daļas 55725 karaspēka pilsētiņas Nr. 2, adrese: Rīgas rajons, Stopiņu pagasts, “Jugla-1”.  Saskaņā ar Stopiņu novada domes 1995. gada 13. decembra sēdes protokolu Nr. 42 Zemessardzes 19. bataljonam Juglā piešķirta lietošanā zeme 10 ha platībā. Veicot zemes vienības uzmērīšanu un izveidojot nekustamo īpašumu “Bataljons” (nekustamā īpašuma kadastra Nr. 8096 003 0457) Stopiņu novadā, zemesgrāmatā uz valsts vārda Aizsardzības ministrijas personā ierakstīts nekustamais īpašums 10,7 ha platībā un uz zemes vienības esošās 20 būves. Bijušās PSRS Aizsardzības ministrijas karaspēka daļas 55725 karaspēka pilsētiņas Nr. 2 divas būves (būvju kadastra apzīmējumi: 8096 003 1279 001, 8096 003 1279 002) atradās ārpus Zemessardzes 19. bataljonam piešķirtās zemes vienības un izveidotā nekustamā īpašuma “Bataljons”.  Pamatojoties uz likuma “Par nekustamā īpašuma ierakstīšanu zemesgrāmatās” 37. pantu, uz valsts vārda zemesgrāmatās ierakstāmas ēkas (būves), ko laikā no 1940. gada 21. jūlija ir uzcēluši PSRS pakļautības uzņēmumi, iestādes un organizācijas, arī PSRS sabiedrisko organizāciju Latvijas nodaļas, PSRS Aizsardzības ministrija, Iekšlietu ministrija un tās iekšējais karaspēks un robežapsardzības karaspēks, izņemot gadījumus, kad šīs ēkas (būves) atsavinātas likumā noteiktajā kārtībā.  Izdevumi, kas saistīti ar rīkojuma projektā minēto nekustamo īpašumu pārņemšanu un ierakstīšanu zemesgrāmatā uz valsts vārda Aizsardzības ministrijas personā, tiks segti no Aizsardzības ministrijai iedalītajiem valsts budžeta līdzekļiem. | |
| 3.Projekta izstrādē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Stopiņu novada pašvaldība | |
| 4.Cita informācija | Nav | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Neietekmē |
| 2. | Tiesiskā regulējuma ietekme uz tautsaimniecību un administratīvo slogu | Neietekmē |
| 3. | Administratīvo izmaksu monetārs novērtējums | Neietekmē |
| 4. | Atbilstības izmaksu monetārs novērtējums | Neietekmē |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | **2018. gads** | | | Turpmākie trīs gadi (tūkst.EUR) | | |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | | 2 | 3 | | 4 | 5 | 6 |
| 1. Budžeta ieņēmumi: | | |  |  |  |  |  | | --- | --- | --- | --- | --- | | 0 | 0 | 0 | 0 | 0 | | | | | | |
| 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | |
| 1.2. valsts speciālais budžets | |
| 1.3. pašvaldību budžets | |
| 2. Budžeta izdevumi: | | |  |  |  |  |  | | --- | --- | --- | --- | --- | | 0 | 0 | 0 | 0 | 0 | | | | | | |
| 2.1. valsts pamatbudžets | |
| 2.2. valsts speciālais budžets | |
| 2.3. pašvaldību budžets | |
| 3. Finansiālā ietekme: | | |  |  |  |  |  | | --- | --- | --- | --- | --- | | 0 | 0 | 0 | 0 | 0 | | | | | | |
| 3.1. valsts pamatbudžets | |
| 3.2. speciālais budžets | |
| 3.3. pašvaldību budžets | |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | X | |  |  |  |  | | --- | --- | --- | --- | | 0 | 0 | 0 | 0 | | | | | |
| 5. Precizēta finansiālā ietekme: | | X | |  |  |  |  | | --- | --- | --- | --- | | 0 | 0 | 0 | 0 | | | | | |
| 5.1. valsts pamatbudžets | |
| 5.2. speciālais budžets | |
| 5.3. pašvaldību budžets | |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | 0 | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Rīkojuma projekts tiks īstenots (īpašuma tiesību maiņas reģistrācija Zemesgrāmatā) Aizsardzības ministrijai piešķirto valsts budžeta līdzekļu ietvaros no budžeta programmas 33. 00. 00 “Aizsardzības īpašumu pārvaldīšana”. | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| Projekts šo jomu neskar. | | | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| Projekts šo jomu neskar. | | | | | | | |
| **VI. Sabiedrības līdzdalība un komunikācijas aktivitātes** | | | | | | | |
| Projekts šo jomu neskar. | | | | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | |
| 1. | Projekta izpildē iesaistītās institūcijas | | | Aizsardzības ministrija, Valsts aizsardzības militāro objektu un iepirkumu centrs, Stopiņu novada pašvaldība. | | | |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | | | Projekts šo jomu neskar. | | | |
| 3. | Cita informācija | | | Rīkojuma projekts attiecas uz 16. valsts aizsardzības politikas jomu. Iesniedzamajiem dokumentiem nav piešķirams lietojuma ierobežojuma statuss. Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību akts tiek publicēts oficiālajā izdevumā “Latvijas Vēstnesis”, to publicējot elektroniski tīmekļa vietnē *www.vestnesis.lv.* | | | |

Aizsardzības ministrs Raimonds Bergmanis

Valsts sekretārs Jānis Garisons

D. Priedīte, 67300279

Dace.Priedite@vamoic.gov.lv

L. Riekstiņa, 67335154

Liene.Riekstina@mod.gov.lv